એટલે કે બધા ગુરુજનોમાં જન્મદાતા પિતા મહાન ગુરુ છે અને પિતાથી સો ગણી અધિક માતા પૂજ્યા, વંદનીયા એવં ગૌરવશાલિની છે, તથા માતાથી સોગણી અધિક વિદ્યાદાતા, મંત્રદાતા, જ્ઞાનદાતા એવં ભગવાનને ભક્તિ દેનારા ગુરુ પૂજ્ય, વંદનીય અને સુસેવ્ય છે. બુધ લોકો મંત્ર આદિને પોતાના મુખમાંથી કાઢીને શિષ્યના હૃદયમાં પ્રવિષ્ટ કરાવવાના કારણે જ તેને ગુરુ કહે છે. જન્મદાતા, અન્નદાતા તથા અન્ય પ્રકારના ગુરુ આ ઘોર સંસારમાંથી પાર કરાવવામાં સમર્થ હોતા નથી. માત્ર વિદ્યા, મંત્ર અને જ્ઞાનદાતા ગુરુ જ પાર કરાવવાના કર્મમાં નિપુણ હોય છે. શિષ્યનો ઉદ્ધાર કરવામાં સમર્થ છે. એ જ ઈશ્વર એવં ઈશ્વરથી પણ વધીને છે.